रिपोर्ट में बताया गया कि जब नेताजी रंगून से बैंकॉक गए तो उनके साथ एक करोड़ रुपए से ज्यादा को खजाना था। उसमें ज्यादातर आभूषण और सोने की छड़ें थीं। इन्हें 17 छोटे लकड़ी के बॉक्सों में भरकर ले जाया गया था। जब नेताजी बैंकॉक से चले तो ये बहुमूल्य सामान करीब 17 बॉक्स में रखे थे। उन्हें फिर बडे सूटकेसों में भरा गया। हालांकि आयोग के सामने बताया गया कि जिस समय नेताजी बैंकॉक से रवाना हो रहे थे, तब खजाने को चार स्टील के अलग-अलग आकार वाले बॉक्स में पैक किया गया, ये नेताजी के सामने हुआ।